《奉送少司空李棠翁老师之金陵 其一》
明代·余继登

留都吴建业，常伯古司空。礼乐归宗匠，经纶属国工。

晓云随去马，秋月听征鸿。时有怀君梦，清宵入汉宫。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。